apollo1
అపోలో గ్రూప్‌ నుంచి ‘ట్రస్టు ఆవిర్భావ0
చెన్నై: అపోలో ఆసుప్రతుల గ్రూప్‌ తాజాగా ఒకట్రన్టును ఏర్పాటుచేసేందుకు యోచిస్తోంది. ఇందుకు సంబంధించి కుటుంబసభ్యులతో చర్చలు సంప్రదింపులు జరుగుతున్నాయి. దేశంలోనే అతి పెద్ద ఆసుపత్రుల చైన్‌ నిర్వహిస్తున్న గూప్‌ యాజమాన్యం మరింత విస్తరిస్తున్న నేపథ్యంలో సజావుగా సాగేందుకు ట్రస్టును ఏర్పాటుచేయాలని వ్యవస్థాపకులు ప్రతాప్‌ సిరెడ్డి భావిస్తున్నట్లు సమాచారం. ఇప్ప టికే తయారయిన ముసాయిదాను అందరు కుటుంబసభ్యులు సంతకాలు చేసారని తేలింది. ప్రస్తుతం ఇందుకు సంబంధించిన దస్త్రాలపై న్యాయవాదులు కసరత్తులు చేస్తున్నారు. ప్రతాప్‌సిరెడ్డి నలుగురు కుమార్తెల్లోనే చైర్మన్‌గిరీ ఉంటుంది. రొటేషన్‌ పద్ధతిలో చైర్మన్‌ గిరీ నడుస్తుంది. నలుగురుకుమార్తెలు, కుటుంబంలోని మూడోతరంతో పూర్తిస్థాయి చర్చలు జరిపిన తర్వాత ఈ నిర్ణయం తీసు కున్నట్లు సమాచారం. అపోలో ఆసుప్రతుల వైస్‌ఛైర్‌పర్సన్‌ శోభనా కామినేని మాట్లాడు తూ ఇప్పటికే ప్రీయాంబుల్‌పై సంతకాలు జరిగాయని ట్రస్టుకు సంబంధించిన నిర్మాణ క్రమంపై కసరత్తులు జరుగుతున్నాయని, తన తల్లితండ్రుల 60వ వివాహమహోత్స వం సందర్భంగా ఈట్రస్టు ఆవిర్భావం ఉం టుందని అన్నారు. ప్రస్తుతం ఉన్న తరంతో పాటు మూడోతరం కూడా వ్యాపారాల్లో నిమగ్నంఅయ్యారు. సింధూరిరెడ్డి ఆసు పత్రుల బిజినెస్‌పై ఫోకస్‌చేసారు. ఉపాసనా కామినేని గ్రూప్‌ సిఎస్‌ఆర్‌ కార్యకలాపాలు, అనుష్పాల కామినేని ఫార్మసీ ప్రైవేటు లేబుల్‌, ప్రీతారెడ్డి కొడుకు కార్తీక్‌రెడ్డి విద్య, బీమా రంగాలపై దృష్టిపెట్టారు. గ్రూప్‌ బయట కూడా భావితరం యువ రక్తం వ్యాపారాలు చేస్తోంది. రక్షణ, విద్యుత్‌ ఉత్పత్తి, హెల్త్‌కేర్‌ అప్లికేషన్‌ స్టార్టప్‌ ఇతర అనుబంధ వ్యాపారాల్లో నిమగ్నం అయి ఉంది. వీటన్నింటి దృష్టాయ కుటుంబ వ్యాపారాలు మరింత సజావుగా సాగేందుకు ఒక ట్రస్టును ఏర్పాటుచేసి తదనంతరం ఆట్రస్టు ఆధ్వర్యంలో మొత్తం యాజమాన్యం జరిగేటట్లు అపోలో వ్యవస్థాపకులు ఆలోచిస్తున్నారు. ప్రస్తుతం దేశంలో టాటాగ్రూప్‌ సంస్థలు ఈ తరహా యాజమాన్యంలోనే ఉన్నాయి.